વાસ્તવમાં, આઇઓએના અધ્યક્ષ એન રામચંદ્રન હાલમાં દેશની બહાર છે જેના કારણે આઇઓએ એ જવાબ આપવા માટે 15 દિવસનો સમય માગ્યો હતો. રમતગમત મંત્રી વિજય ગોયેલે કહ્યુ કે સરકાર કોઇ પણ ખોટા કામને મંજૂરી ન આપી શકે. આઇઓએ દ્વારા જવાબ આપવાના બદલે 15 દિવસનો સમય માંગવાને કારણે સરકારે કડક પગલા ભરીને આઇઓએને ત્યાં સુધી સસ્પેંડ કર્યુ છે જ્યાં સુધી તે આ નિયુક્તિઓ રદ ન કરે. ગોયેલના જણાવ્યા મુજબ જ્યાં સુધી આઇઓએ સસ્પેંડ છે ત્યાં સુધી તે સરકાર દ્વારા મળેલ કોઇ પણ વિશેષાધિકારનો ઉપયોગ નહિ કરી શકે અને તેને સરકાર તરફથી મળતી નાણાકીય અને અન્ય દરેક પ્રકારની મદદ રોકી દેવામાં આવશે.